Teineteisele vastu silmanägu taguvaid eevatütreid soovib AIBA olümpiamängudel näha nii palju kui võimalik. "Eesmärgiks on täielik võistlusprogramm ehk 11 kaalukategooriat ja see, et igas kategoorias võistleks võimalikult palju naisi," märkis  AIBA naiste võistluskomitee soomlannast liige Sirpa Makkonen. Aus jutt, sest sellises eesmärgis keegi ei kahtle. Järgnes aga eeskujulik (spordi)ametnikudemagoogia: "Naiste poksi populaarsuse plahvatuslik kasv ja lai kandepind tekitavad survet, et see olümpiamängudele lubataks."